TVIRTINU:

BĮ Klaipėdos m. nakvynės namų direktorė

Alma Kontrimaitė

**BIUDŽETINĖS ĮSTAIGOS KLAIPĖDOS MIESTO NAKVYNĖS NAMŲ**

**2020 METŲ METINĖ VEIKLOS ATASKAITA**

Vadovaujantis BĮ Klaipėdos miesto nakvynės namų (toliau – Nakvynės namai) 2020 m. veiklos planu įstaiga siekė įgyvendinti šiuos tikslus:

1. Tikslas. **Užtikrinti kokybišką ir efektyvų socialinių paslaugų teikimą socialinės rizikos suaugusiems asmenims Klaipėdos mieste.**
2. Tikslas. **Mažinti socialinės rizikos grupių suaugusių asmenų socialinę atskirtį, skatinant jų socialinę integraciją.**

Nakvynės namai vykdė pagrindines funkcijas, kuriomis siekė suteikti asmenims, neturintiems gyvenamosios vietos, laikiną nakvynę, socialinių įgūdžių ugdymo ir palaikymo, bei kitas būtinąsias paslaugas, siekiant atkurti savarankiškumą, prarastus socialinius ryšius ir padėti integruotis į visuomenę. Asmenys į Nakvynės namus dažniausiai kreipėsi dėl benamystės, nedarbo, skurdo, piktnaudžiavimo alkoholiu bei narkotinėmis medžiagomis, nemokėjimo prisitaikyti prie nuolat besikeičiančios ekonominės situacijos ir kitų veiksnių.

**2020 m. Nakvynės namai teikė apgyvendinimo, laikino apnakvindinimo, intensyvios krizių įveikimo pagalbos įvykio vietoje, sociokultūrines ir laikino apnakvindinimo saugios nakvynės namuose paslaugas.**

Užtikrinant paslaugų gavėjų mokėjimo už apgyvendinimo paslaugas kontrolę, 2020 m. buvo surinkta 15260,64 Eur. Atsižvelgiant į pasikeitusią apgyvendinimo nakvynės namuose paslaugos skyrimo, teikimo ir mokėjimo už paslaugas tvarką (2020-04-29 Klaipėdos miesto savivaldybės tarybos sprendimas „Dėl Klaipėdos miesto savivaldybės tarybos 2013 m. rugsėjo 25 d. sprendimo Nr. T2-234 „Dėl apgyvendinimo nakvynės namuose paslaugos skyrimo, teikimo ir mokėjimo už paslaugą tvarkos aprašo patvirtinimo“ pakeitimo“) ir į sumažintą apgyvendinimo paslaugą Nakvynės namuose gaunančių asmenų skaičių, dėl vykdomos renovacijos darbų (Viršutinė g. 21), o vėliau ir adresu (Šilutės pl. 8), lėšų buvo surinkta 40 % mažiau nei 2019 m. (25381,48 Eur). Už surinktas spec. lėšas 2020 m. įsigyti du nešiojamieji kompiuteriai ir du lazeriniai spausdintuvai.Kitos lėšos panaudotos einamiesiems reikalams (skalbyklos paslaugos, ūkinių ir kanceliarinių prekių įsigijimas). Taip pat socialinį darbą dirbančių darbuotojų kvalifikacijos kėlimas, bei jų skiepijimas nuo sezoninio gripo ir erkinio encefalito.

**I. Apgyvendinimo Nakvynės namuose paslaugos teikimo statistiniai duomenys ir vykdomos veiklos.**

**2020 m. Nakvynės namuose apgyvendinimo paslaugą gavo 109 asmenys: 84 vyrų ir 25 moterys. Iš jų 59 asmenims paslauga pradėta teikti iki 2020 m. sausio 1 d**. Lyginant 2019 m. ir 2020 m. duomenis, pastebėta, kad 2020 m. paslaugų gavėjų skaičius nežymiai sumažėjo (2019 m. – 115; 2020 m. - 109).

2020 m. organizuojant apgyvendinimo Nakvynės namuose paslaugą:

* pasirašyta **50** apgyvendinimo Nakvynės namuose paslaugos teikimo sutarčių (40 vyrų ir 10 moterų):
* **24** asmenims pirmą kartą;
* **26** asmenims pakartotinai;
* sudaryti **334** papildomi susitarimai;
* Iš viso suteikti 17953 lovadieniai;
* **15** asmenų, norintys gauti apgyvendinimo paslaugą, per 6 mėnesius nuo sprendimo priėmimo į Nakvynės namus nesikreipė, todėl sprendimai (15) dėl paslaugos skyrimo panaikinti;
* **14** asmenų, norinčių gauti apgyvendinimo paslaugą, sprendimai (14) dėl paslaugų skyrimo yra galiojantys, asmenys gali apsigyventi Nakvynės namuose eilės tvarka.

2020 m. apgyvendinimo paslauga labiausiai buvo reikalinga darbingiems, įsiregistravusiems Užimtumo tarnyboje asmenims (48 asmenys) ir senatvės pensinio amžiaus asmenims, kuriems nenustatyti specialieji poreikiai (23 asmenys).

1 lentelė. **Pagal asmenų socialines grupes asmenys yra pasiskirstę.**

|  |  |  |  |
| --- | --- | --- | --- |
| Asmenų grupės | **Iš viso** | Vyrai | Moterys |
| Dirbantys | **2** | 2 | 0 |
| Dirbantys terminuotus ar viešuosius darbus ir registruoti Užimtumo tarnyboje | **11** | 8 | 3 |
| Darbingi, įsiregistravę Užimtumo tarnyboje | **48** | 40 | 8 |
| Darbingi ir neįsiregistravę Užimtumo tarnyboje | **0** | 0 | 0 |
| Darbingo amžiaus asmenys, pripažinti nedarbingais (0-25 proc.) | **1** | 1 | 0 |
| Darbingo amžiaus asmenys, pripažintiems iš dalies darbingais (30-40 proc.) | **10** | 8 | 2 |
| Darbingo amžiaus asmenys, pripažintiems iš dalies darbingais (45-55 proc.) | **5** | 5 | 0 |
| Senatvės pensinio amžiaus asmenys, kuriems nustatyti dideli specialieji poreikiai | **0** | 0 | 0 |
| Senatvės pensinio amžiaus asmenys, kuriems nustatyti vidutiniai specialieji poreikiai | **7** | 5 | 2 |
| Senatvės pensinio amžiaus asmenys, kuriems nustatyti specialieji poreikiai | **9** | 9 | 0 |
| Senatvės pensinio amžiaus asmenys, kuriems nenustatyti specialieji poreikiai | **23** | 21 | 2 |

**2020 m. užregistruoti 140 prašymai-paraiškos, apgyvendinimo Nakvynės namuose paslaugai gauti. Iš jų:**

* 28 prašymai, apgyvendinimo Nakvynės namuose paslaugą gauti pakartotinai;
* 22 prašymai, apgyvendinimo Nakvynės namuose paslaugą gauti pirmą kartą;
* 90 prašymų dėl apgyvendinimo Nakvynės namuose paslaugos sutarties termino tęsimo.

Lyginant 2019 m. ir 2020 m. prašymų-paraiškų duomenis pastebėta, kad 2020 m. asmenų, norinčių gauti paslaugas Nakvynės namuose sumažėjo (2019 m. užregistruota 187 prašymai). Asmenų, gaunančių apgyvendinimo paslaugą Nakvynės namuose skaičiaus mažėjimą įtakojo vykdoma pastato (Viršutinė g. 21) renovacija bei tai, kad dėl COVID-19 pandemijos paskelbto karantino ir ekstremalios situacijos Lietuvoje Nakvynės namuose buvo apriboti nauji paslaugų gavėjų apgyvendinimai.

**Socialiniai darbuotojai ir socialinių darbuotojų padėjėjai, dirbdami individualų darbą su asmenimis, kuriems teikta Apgyvendinimo Nakvynės namuose paslauga, suteikė šias paslaugas:**

* 29 asmenims tarpininkauta užsiregistruojant Užimtumo tarnyboje;
* 13 asmenų tarpininkauta įsidarbinant;
* 2 asmenims padėta susitvarkyti dokumentus, kad užsiregistruotų į eilę socialiniam būstui gauti;
* 12 asmenų tarpininkauta Neįgalumo ir darbingumo nustatymo tarnyboje (NDNT) tvarkant dokumentus darbingumo lygiui nustatyti;
* 7 asmenims tarpininkauta, susitvarkant dokumentus, kad būtų pratęstas neįgaliojo pažymėjimas;
* 144 asmenims tarpininkauta, gaunant paramą (vienkartinę, soc. pašalpą, maisto talonus, rūbų ir kt.);
* 7 asmenims tarpininkauta dėl asmens tapatybės dokumento gavimo;
* 3 asmenims tarpininkauta dėl senatvės pensijos gavimo;
* 2 asmenys apgyvendinti ilgalaikės globos namuose;
* 23 asmenys užregistruoti dėl gyvenamosios vietos deklaravimo.

**Asmenų, kuriems skirta apgyvendinimo Nakvynės namuose paslauga, kaita per 2020 metus:** Apgyvendinimo paslauga nutraukta **58 asmenims: 45 vyrams ir 13 moterų**. Iš jų:

* 9 asmenims, pažeidus vidaus tvarkos taisykles;
* 24 asmenims, kaip nežinia kur esantiems;
* 2 asmenims mirus;
* 18 asmenų, išvykus kitur gyventi (savo prašymu);
* 2 asmenims išvykus į globos namus;
* 3 asmenims gavus socialinį būstą.

Pastebėta, kad apgyvendinimo Nakvynės namuose paslauga dažniausiai nutraukiama asmenims, kurie išvyksta iš nakvynės namų ir savo išvykimo nesuderina su nakvynės namų administracija. Taip pat nemaža dalis gyventojų 2020 m. pateikė prašymus apgyvendinimo nakvynės namuose sutarčiai nutraukti savo prašymu.

**2020 m. užregistruoti 213 pranešimų, dėl vidaus tvarkos taisyklių pažeidimo. 13** kartų kviestas saugos tarnybos „ARGUS“ ekipažas dėl gyventojų elgesio, kuris buvo nesuderinamas su nakvynės namuose galiojančia vidaus tvarka.

**Teikta psichologinė pagalba.**

2020 metų laikotarpiu psichologinės pagalbos paslauga suteikta **190** **kartų**, iš jų: individualus psichologinis konsultavimas — **152 kartus**, psichologinis įvertinimas — **38 kartus** (žr. 2 lentelę). Lyginant bendrus psichologinės pagalbos paslaugos duomenis su 2018 metais (362 kartai) ir 2019 metais (245 kartai) pastebimas suteiktų psichologinės pagalbos paslaugos skaičiaus sumažėjimas. Individualių psichologinių konsultacijų skaičius 2020 metais (152 kartai) sumažėjo, lyginant su 2018 (246 kartai) metais ir 2019 metais (157 kartai). Psichologinių įvertinimų skaičius per pastaruosius metus taip pat sumažėjo (2018 m. — 116; 2019 m. — 88).

2 lentelė. **Psichologinės pagalbos paslaugos teikimo palyginimas trejų metų laikotarpyje**.

|  |  |  |  |
| --- | --- | --- | --- |
| **Psichologinės pagalbos paslaugos pobūdis** | **Psichologinių konsultacijų ir įvertinimų skaičius** | | |
| 2018 metai | 2019 metai | **2020 metai** |
| Psichologinis konsultavimas | 246 | 157 | **152** |
| Psichologinis įvertinimas | 116 | 88 | **38** |
| Iš viso: | 362 | 245 | **190** |

2020 m. 59 nakvynės namų paslaugų gavėjams suteikta individualaus psichologinio konsultavimo paslauga (žr. 3 lentelė).

3 lentelė. **Paslaugų gavėjų skaičius, kurie naudojosi individualaus psichologinio konsultavimo paslauga.**

|  |  |  |  |
| --- | --- | --- | --- |
| Psichologinės pagalbos paslauga | Klientų skaičius | | |
| 2018 metai | 2019 metai | **2020 metai** |
| Individualus psichologinis konsultavimas | 78 | 53 | **59** |

Apibendrinant psichologinės pagalbos paslaugos teikimo duomenis trejų metų laikotarpyje stebimas psichologinės pagalbos paslaugos skaičiaus sumažėjimas. Psichologinės pagalbos paslaugos skaičius sumažėjo dėl sumažėjusio nakvynės namų apgyvendinimo paslaugos gavėjų skaičiaus. Paslaugos gavėjų skaičiaus sumažėjimui įtakos turėjo 2020 m. pradėta vykdyti nakvynės namų, adresu Šilutės pl. 8, pastato renovacija ir laikinai pakitusių paslaugos teikimo vietos sąlygos, taip pat 2020 m. atsiradusi COVID-19 pandemija ir dėl jos pakitusių apgyvendinimo bei paslaugos teikimo sąlygų. Tačiau pastebima, kad daugiau asmenų, gaunančių paslaugas nakvynės namuose, pasinaudojo individualaus psichologinio konsultavimo paslauga.

**2020 m. kreipimosi individualioms konsultacijoms priežastys**. Dažniausiai nakvynės namų paslaugų gavėjai kreipėsi arba buvo nukreipti dėl alkoholio vartojimo problemų (56 psichologinės konsultacijos) ir emocinių problemų (42 psichologinės konsultacijos).

2020 metais suorganizuoti ir vykdyti 4 grupiniai terapiniai užsiėmimai paslaugų gavėjams. **Vykdyti Nakvynės namų paslaugų kokybės tyrimai :**

* 2020 m. lapkričio 6 – 12 d. parengtas įstaigos paslaugų kokybės tyrimo anketų projektas, patobulintos ir atnaujintos anketos: „Darbuotojų psichologinės savijautos darbe ir paslaugų kokybės vertinimo anketa“ ir „Klaipėdos miesto teikiamos apgyvendinimo paslaugos kokybės vertinimo anketa“. Sukurta nauja anketa „Klaipėdos miesto teikiamos laikino apnakvindinimo nakvynės namuose paslaugų kokybės vertinimo anketa“;
* 2020 m. lapkričio 12 d. – gruodžio 14 d. vykdytas vidinis įstaigos paslaugų kokybės vertinimo tyrimas. Tyrime dalyvavo įstaigos darbuotojai, LAP ir ANNP paslaugų gavėjai.

**Užimtumo veiklos.**

Vadovaujantis Nakvynės namų veiklos planuose numatytais tikslais, siekiant mažinti socialinės rizikos grupių suaugusių asmenų socialinę atskirtį, skatinant jų socialinę integraciją bei aktyvinant Nakvynės namų bendruomenę, įstaigoje pagal sudarytus grafikus 2020 m. veiklą vykdančios užimtumo grupės ugdė ir palaikė kasdienių, darbinių, kompiuterinio raštingumo įgūdžius, taip pat veiklą vykdė bendravimo, savipagalbos ir savišvietos grupės.Užimtumo veiklos, kiekvienam gyventojui buvo parenkamos pagal individualius poreikius, kartu su darbuotoju užpildžius užimtumo poreikio vertinimo anketą. Gyventojai labiausiai suinteresuoti laisvalaikį leisti pasyviai, todėl dažniausiai pasirenkamos užimtumo veiklos yra bendravimo, savipagalbos ir savišvietos grupės.Tokį užimtumo veiklos pasirinkimą lemia gyventojų vyresnis amžius bei sveikatos būklė. 2020 m. užimtumo veiklos vyko minimaliai, apribojant jas lankančių žmonių skaičių, pagal galimybes veiklą vykdant individualiai, o Lietuvos vyriausybei šalyje paskelbus ekstremalią situaciją didžioji dalis jų nebuvo vykdomos, išskyrus individualias konsultacijas savipagalbos grupėje bei darbinių įgūdžių grupėje, kur asmenys prižiūrėjo kiemo teritoriją, bendro naudojimo patalpas bei gyvenamąsias patalpas. Taip pat, bendradarbiaujant su Klaipėdos miesto gyventojais, į Nakvynės namus buvo atvežta knygų, kad paslaugų gavėjai laisvalaikio metu turėtų galimybę skaityti.

**Sociokultūrinės paslaugos.**

2020 m. buvo organizuotos ir suteiktos **8** sociokultūrinės paslaugos. Sociokultūrinės paslaugos buvo suteiktos **119 kartų**, jas gavo **38** **asmenys**. Atsižvelgiant į tai, kad 2020 m. dėl COVID-19 pandemijos Lietuvoje buvo paskelbta ekstremali situacija, sociokultūrinių renginių Nakvynės namuose žymiai sumažėjo. Jie buvo vykdomi pagal galimybes ir atsižvelgiant į pateiktas rekomendacijas, užtikrinant tarpusavio atstumą, ribojant dalyvaujančių asmenų skaičių, veiklas vykdant lauke bei ribojant veiklų laiką.

2020 m. vykdytos sociokultūrinės veiklos: Trijų Karalių popietė su visų Rusijos Šventųjų cerkvės atstovais; tarptautinės moters dienos minėjimas su visų Rusijos Šventųjų cerkvės atstovais; išvyka į Klaipėdos Pajūrio regioninį parką; išvyka į Japonišką sodą; popietė “Sustok akimirka žavinga"; moliūgų skaptavimas; Advento vainikų kūrybinės dirbtuvės.

Gyventojai noriai ir aktyviai dalyvavo sociokultūrinėse veiklose.

**II. Laikino apnakvindinimo ir saugios nakvynės paslaugos teikimo statistiniai duomenys ir vykdomos veiklos.**

2020 m. Laikino apnakvindinimo ir saugios nakvynės paslauga iš viso suteikta **273** **asmenims**, iš jų:

* Laikino apnakvindinimo paslauga (toliau- LAP) suteikta **264 asmenims: 232 vyrams ir 32 moterims** (2019 m. 265 asmenų: 255 vyrų, 40 moterų). Pastebėta, kad 2020 m. LAP dažniau naudojosi vyrai, o moterų gavusių LAP skaičius, lyginant su 2019 m. (40 moterų), sumažėjo.
* Saugios nakvynės paslauga (neblaiviems asmenims) suteikta **9 asmenims** (visi asmenys buvo vyrai), 14 kartų.

LAP buvo suteikti 13745 lovadieniai/kartai (2019 m. – 16626 lovadieniai/kartai).

Dažniausiai laikino apnakvindinimo paslauga asmenys naudojasi ilgiau nei tris paras (žr. 4 lentelę).

4 lentelė. **Laikino apnakvindinimo gavėjų pasiskirstymas.**

|  |  |  |  |
| --- | --- | --- | --- |
| Asmenys: | Iš viso | vyrai | moterys |
| Paslauga naudojosi iki 3 parų; | **77** | 69 | 8 |
| Paslauga naudojosi 3 paras ir ilgiau; | **187** | 163 | 24 |

**71** asmuo, kurie naudojosi laikino apnakvindinimo paslauga neturėjo asmens tapatybę patvirtinančio dokumento.

Asmenims, kurie laikino apnakvindinimo paslauga naudojosi 3 naktis iš eilės, paslaugą teikiantys darbuotojai įvertino asmens socialinių paslaugų poreikį, užpildydami asmens socialinių paslaugų poreikio vertinimo formą. Iš viso užregistruota **134** poreikio vertinimo formos. **12** asmenų, kurie pageidavo gauti apgyvendinimo Nakvynės namuose paslaugą, buvo užpildyti ir teikti prašymai - paraiškos komisijai dėl paslaugos skyrimo.

Išduota **150** **siuntimų** į med. įstaigas sveikatos patikrinimui. **26** **kartus** kviesta Greitoji medicinos pagalba (GMP).

Kaip ir kiekvienais metais, laikino apnakvindinimo paslaugos nutraukimo priežastys išlieka tos pačios – vidaus tvarkos taisyklių (VTT) pažeidimai.2020 m. užregistruoti **73 pranešimai,** dėl vidaus tvarkos taisyklių pažeidimo. **7 kartus** kviesta saugos tarnyba „ARGUS“. 2020 m. įvyko **6 posėdžiai**, dėl LAP laikino neteikimo. Komisijos sprendimu paslauga laikinai neteikta 6 asmenims. Lyginant duomenis su 2019 m. VTT pažeidimų sumažėjo (2019 m. 92 pranešimai) bei komisijos sprendimu laikinai neteikta LAP dvigubai mažiau asmenų (2019 m. LAP neteikta 13 asmenų).

Dėl COVID-19 viruso situacijos įstaigai pradėjus teikti laikino apnakvindinimo paslaugą visą parą padaugėjo žmonių norinčių gauti skalbimo bei maudymosi paslaugas. 2020 metais maudymosi paslaugą gavo 1792 asmenys, o skalbimo 640 asmenų. Lyginant su 2019 metais šių paslaugų skaičius padidėjo (2019 m. maudymosi paslauga naudojosi 1539 asmenys, o skalbimo 373 asmenys).

**III. Intensyvios krizių įveikimo pagalbos organizavimas ir teikimas įvykio vietoje statistiniai duomenys ir vykdomos veiklos.**

2020 m. Intensyvios krizių įveikimo pagalbos įvykio vietoje paslauga suteikta **114 asmenų. Iš jų: 94 vyrai ir 20 moterų.** Iš jų:

* 19 asmenų intensyvios krizių įveikimo pagalbos paslauga teikta įvykio vietoje, gavus informaciją iš bendruomenės narių;
* 95 asmenims intensyvios krizių įveikimo pagalbos paslauga teikta nakvynės namuose asmenims atvykusiems į konsultaciją.

Lyginant su 2019 m. paslaugos gavėjų skaičius padidėjo (2019 m. paslauga suteikta 68 asmenims).

5 lentelė. **2020 m. paslaugą gavusių asmenų pasiskirstymas pagal socialines grupes**

|  |  |
| --- | --- |
| Asmenų grupės | Asmenys |
| Dirbantys | 1 |
| Dirbantys terminuotus ar viešuosius darbus ir registruoti Užimtumo tarnyboje | 0 |
| Darbingi, įsiregistravę Užimtumo tarnyboje | 24 |
| Darbingi ir neįsiregistravę Užimtumo tarnyboje | 49 |
| Darbingo amžiaus asmenys, pripažinti nedarbingais (0-25 proc.) | 1 |
| Darbingo amžiaus asmenys, pripažintiems iš dalies darbingais (30-40 proc.) | 6 |
| Darbingo amžiaus asmenys, pripažintiems iš dalies darbingais (45-55 proc.) | 6 |
| Senatvės pensinio amžiaus asmenys, kuriems nustatyti dideli specialieji poreikiai | 0 |
| Senatvės pensinio amžiaus asmenys, kuriems nustatyti vidutiniai specialieji poreikiai | 0 |
| Senatvės pensinio amžiaus asmenys, kuriems nenustatyti specialieji poreikiai | 23 |
| Asmenys, grįžę iš laisvės atėmimo vietų | 3 |
| Našlaičiai | 0 |
| Studentai | 1 |

Skirstant pagal socialines grupes, daugiausiai paslaugų gavėjų buvo darbingo amžiaus asmenys, neregistruoti Užimtumo tarnyboje, darbingo amžiaus asmenys registruoti Užimtumo tarnyboje ir senyvo amžiaus. Lyginant su 2019 m. padaugėjo klientų neįsiregistravusių Užimtumo tarnyboje (2019 m. buvo 19 asmenų).

2020 m. 42 asmenims pildyti individualaus darbo su asmeniu planai. Sulaukta 13 skambučių iš bendruomenės narių, kurie suteikė informaciją apie krizinėje situacijoje atsidūrusius asmenis. Vykdyti 5 prevenciniai reidai (3 prevenciniai reidai vykdyti su Viešosios tvarkos skyriaus specialistais), kurių metu asmenys buvo informuoti apie Klaipėdos mieste teikiamas socialines paslaugas. 2 asmenys apgyvendinti išimties tvarka BĮ Klaipėdos miesto nakvynės namuose.

**Organizuojant ir teikiant intensyvią krizių įveikimo pagalbą:**

* 1 asmuo pasirašė socialinio būsto nuomos sutartį su VšĮ “Klaipėdos butai“. Asmeniui suteikta informacija apie materialinę paramą būstui įsirengti gavimo;
* 2 asmenims, kurie gyvena socialiniuose būstuose, padėta nurašyti elektros, gamtinių dujų, vandens skaitiklių parodymus ir padėta apskaičiuoti komunalinius mokesčius;
* 1 asmeniui padėta peržiūrėti būsto nuomos skelbimus;
* 20 asmenų tarpininkauta su sveikatos priežiūros įstaigomis;
* 24 asmenims tarpininkauta su Socialinės paramos skyriumi;
* 10 asmenų tarpininkauta su Užimtumo tarnyba;
* 36 asmenims tarpininkauta su Klaipėdos m. savivaldybės administracijos gyvenamosios vietos deklaravimo poskyriu;
* 20 asmenų tarpininkauta su Klaipėdos apskrities VPK migracijos skyriumi;
* Viliaus Gaigalaičio globos namai: 1 asmuo lydėtas ir 1 tarpininkauta apgyvendinant;
* 4 asmenys lydėti ir tarpininkauta Sodroje;
* 5 asmenys lydėti ir tarpininkauta banke;
* 1 asmuo lydėtas ir tarpininkauta antstolių kontoroje;
* 1 asmeniui tarpininkauta su bankroto administratoriumi;
* 3 asmenims tarpininkauta Neįgalumo ir darbingumo nustatymo tarnyboje;
* 1 asmeniui tarpininkauta VšĮ "Likimo laiptai";
* 2 asmenims tarpininkauta Socialinės paramos centre;
* 53 asmenims vežtas maistas iš labdaros ir paramos fondo Maisto bankas;
* 1 asmeniui tarpininkauta Rusijos ambasadoje;
* 1 asmeniui tarpininkauta Priekulės miesto seniūnijoje;
* 2 asmenims tarpininkauta Motinos Teresės vienuolyne;
* 1 asmeniui tarpininkauta Klaipėdos miesto savivaldybėje;
* 1 asmeniui tarpininkauta VĮ "Regitra";
* 4 asmenims organizuota transportavimo paslauga.

Vyriausioji socialinė darbuotoja Irma Butkevičienė